Albinas Vaičiūnas

Albinas Vaičiūnas (1933 m. liepos 15 d. Gegužiuose, Paežerėlių valsčiuje – 2023 m. birželio 9 d.) – Lietuvos kultūros istorikas, literatūros tyrinėtojas, kritikas.

Biografija 
1949 m. baigė Kriūkų progimnaziją. Nuo 1950 m. gyveno Kaune, įsijungė į pogrindinę Lietuvos jaunimo Vyčių sąjungos veiklą. 1951 m. suimtas ir nuteistas 25-iems metams. Kalėjo Vorkutos lageriuose. 1956 m. paleistas grįžo į Lietuvą. 1961 m. baigė prekybos technikumą, 1970 m. – ekonomiką Vilniaus universitete. Dirbo turistinėse organizacijose, knygų prekyboje. 1970 m. kartu su R. Šalūga įsteigė Martyno Mažvydo bibliofilų klubą. 1994–2001 m. buvo Beatričės Grincevičiūtės memorialinio muziejaus Vilniuje direktorius. 1989–2013 m. Vilniaus zanavykų bendrijos pirmininkas. Nuo 1993 m. iki mirties buvo Prano Vaičaičio draugijos pirmininkas. 1991–2015 m. buvo Lietuvos žurnalistų draugijos narys, nuo 2015 m. iki mirties – garbės narys.

Išleido kraštotyros leidinių, sudarė poetų knygų (Prano Lemberto „Šaukiu, o Nemune“, 1992 m.; „Tėvynės drobės“, 1994 m.), periodikoje paskelbė recenzijų, kritikos bei kultūros straipsnių, atsiminimų.

Bibliografija 
 Lietuvos TSR turistinės bazės. – Vilnius: Mintis, 1970. – 96 p.
 Kriūkų apylinkės praeitis. – Kriūkai: Kriūkų apyl. tarybos vykd. k-tas, 1989. – 10, [1] p.
 Kriūkų valsčiaus žmonės. – Kriūkai (Joniškio raj.): [s.n.], 1991 (Antr. lap.: 1990). – 18 p.
 Ilguva amžininkų atsiminimuose. – 3-iasis papild. leid. – Vilnius: Vilniaus universiteto leidykla, 2008. – 80 p.: iliustr. – ISBN 978-9955-33-374-6
 Stasio Šilingio gyvenimo kelias. – 3-ioji papild. laida. – Vilnius: Trys žvaigždutės, 2009. – 60 p.: iliustr. – ISBN 978-9955-641-92-6
 Paežerėliai: praeitis, bažnyčia, parapija, žmonės, 2010.

Apdovanojimai 
 1996 m. Didžiojo Lietuvos kunigaikščio Gedimino ordino medalis
 1999 m. Šakių rajono garbės pilietis
 2005 m. Lenkijos Aukso kryžiaus ordinas
 2008 m. Marijampolės apskrities garbės ženklas
 2013 m. medalis „Už nuopelnus Vilniui ir tautai“

Šaltiniai 

Lietuvos istorikai
Lietuvos rašytojai
Lietuvos rezistentai
Lietuvos muziejų direktoriai